Kategorikan teks berikut menjadi salah satu dari retorika berikut: narasi, persuasif, argumentatif, deskriptif, eksposisi.
Teks: Di lingkungan rume Doel, lagi kesebar berite kagak enak soal sala atu tetanggenye. Tetanggenye enih wadon, masi mude sebenernye, umurnye kagak jaoh ame Doel, baru nikah beberape bulan nyang lalu, dan kagak lame dari ntu, die ngumumin kalo die hamil. Cuman, sayangnye, due hari nyang lalu, baru aje kesebar kalo die ngeaborsi kandungannye. Enih nyang jadi berite anget di kalangan tetangge Doel, temasuk keluarge Doel. Omongan macem-macem masup ke kuping kanan Doel dan keluar lagi dari kuping kirinye, alias saking banyaknye gosip-gosip, semuenye jadi sekedar lewat doang buat Doel. Nyang bikin kagetnye, enih orang ujug-ujug ade di rumenye. Katenye, sih, pen konsul ame Enyak, soalnye nyang die liat, sekampung enih cuman Enyak aje nyang kagak nilae die aneh-aneh. Doel ngikut dengerin juge, disuru Enyak, biar tau kejadian benernye kek ape. Tenyate, bedasarkan pengakuan nyang besangkutan, die aborsi gegara emang ade cacat di janinnye, ampe kate dokternye, kagak bakal kuat enih orok kalo idup di dunie, jadi kudu bangat digugurin. Die ude berusaha ngasi tau ke beberape orang tedekatnye soal enih, tapi pade suse pecaye dan malah nyebar berite nyang kagak-kagak. Enyak, nyang denger, ngerase kesian bener. Abis enih, keluarge Doel kudu bantuin enih wadon buat bersiin name baenye.
Retorika:

narasi